Referat af konstituerende møde i Menighedsråd ved Jesu Hjerte Kirke 19. april 2022

Tilstede: Sp. Tomislav Cvetko, diakon Ole Lundsteen, Ulf M. Becker, Sr. Agnes Deprez, Maria Sundgaard Ertner, Rasmus Kaare Frederiksen, Carsten Günther, Ivan Jajcevic, Jacob Hansen-Schwartz, Ursula Ljungqvist, Maria G. Rasmussen.

Fraværende: p. Ariel Baraquiel Bejo,p. Tomaz Majcen,

Som den, der havde modtaget flest stemmer ved valg 3. april, havde Rasmus indkaldt til mødet. Han indledte med at konstatere, at valget var retmæssigt, og at konstituering kunne finde sted.

Han ledte mødet efter følgende dagsorden:

1. Kortfattet præsentation af rådsmedlemmer
2. Valg af formand
3. Valg af næstformand
4. Valg af sekretær
5. Delegeret til Pastoralråd
6. Repræsentant til Caritas
7. Kursusdage for nyvalgte menighedsråd
8. Meddelelser fra det afgående menighedsråd
9. Aftale om nye mødedatoer

Ad 1) intet

Ad 2) Rasmus Kaare Frederiksen blev valgt

Ad 3) Carsten Günther blev valgt

Ad 4) Ulf M. Becker blev valgt

Ad 5) Ursula Ljungqvist blev udpeget

Ad 6) Keld Dahlwad blev valgt

Ad 7) Det blev anbefalet medlemmerne af MR at deltage i kursusdagen. Bispekontoret har endnu ikke med­delt datoer; de samt sted udsendes snarest muligt. Menigheden betaler kursusgebyret.

Ad 8) Pater Leo Kertz OMI var blevet bisat tidligere på dagen. 23.5. vil der blive afholdt indvielses­kon­certer for de nye orgler; klokkeslæt meddeles senere. Der havde været mange til Triduum; der var ind­gået pænt store kollekter. Sakramentskirken har fået opkrævning på udestående mellemregning. Wrob­lewskis Or­gelfond har indbetalt sidste rate. Kastanjetræet i indhakket mellem Stenosgade 4A og 4B er ved at blive be­skåret. 18.6. holder Lourdes-kommissionen møde i menighedssalen og messe i kirken. Fonden Hoffmanns Minde er blevet ansøgt om midler til bl.a. udskiftning af trappetrin i våbenhus samt til en ny dør ud mod gården til erstatning for den nuv. glasdør. I børnerummet laves der pt. elarbejde. Derefter vil det blive nyindrettet. Projektet forventes afsluttet inden sommer.

Ad 9) Første møde i det ny menighedsråd afholdes tirsdag 7.6.2022 kl. 18.

Rasmus afsluttede mødet kl. 18:50.